قالت امنة بركات عضو اللجنة العلمية للتلقيح، جوايا على سؤال “كود”، حول استثناء الناس لي فعمرهم 60 تال 64 عام واللي عندهم امراض مزمنة وكيمشيو للقطاع الخاص من التلقيح فهاد المرحلة، أن هاد الفئة تاهي غاتجي مرحلتها. واضافت بركات ل”كود”، أن “الوزارة بدات بالفئات اللي عندهم انظمة صحية بحال CNCC وCNPOS وراميد حيث ساهل الاحصاء ديالهم وهاد مرحلة اولية اللي خدينا فيهم هاد ناس”. وأكد ذات المصدر ل”كود” :”ملي نعاودو نزلو بصفة شمولية للمرحلة الجايا كولشي غايدخل بما فيهم هاد الناس اللي كيتعالجو. فالبريفي والناس اللي معندهمش تغطية صحية”. وتابع :” مرحلة شمولية كولشي غايدخل سواء لي عندو تغطية ولا الل معندوش واللي فربيقي واللي مكاينش ف البريفي. بيان وزراة الصحة، فيه أنه “ابتداء من يوم الأربعاء 23 فبراير 2021، تقرر توسيع الاستفادة من عملية التلقيح الوطنية لتشمل المواطنات والمواطنين الذين تتراوح أعمارهم ما بين 60 و64 سنة، وكذلك الشريحة الأولى للأشخاص الحاملين لأمراض مزمنة بما فيها أمراض الأورام والذين يتوفرون على أنظمة التغطية الصحية الإجبارية وكذا نظام ، وذلك بالموازاة مع تلقيح الفئة المستهدفة حاليا، والتي تهم الفئات البالغة من العمر 65 سنة فما فوق”. 
البروفيسورة امنة بركات عضو لجنة التلقيح لـ”كَود”: مكاينش استثناء للناس مابين 60 و65 اللي عندهم امراض مزمنة ومعندهمش تغطية صحية واللي كيتعالجو فالبريفي